钦定古今图书集成/理学汇编/文学典/第103卷 > 董瀚
## 钦定古今图书集成/理学汇编/文学典/第103卷 > 董瀚

按《年波府志》：“瀚字宗理，锐之子也。领正德十一年乡
荐。嘉靖中，援知费县。费俗里正岁率民钱为今鸷，瀚
怫然却之。蝗为灾，瀚发廪弛征，省衍剔蠹，蝗入于水。
有同产讼者，母右幼而诬长以逆。瀚廉得其情，谕以
孝慈，民泣谢，焚词而去。居八月，以父丧归，行李萧然。
寻得嬴疾，竟不起，年四十七。渐性好学，多读书。尝谓
‘近世文弊已极，由永乐至弘治，作者不脱举业。李梦
阳绍述先秦，雄视千古，不免摹拟《史》《汉》，学之者遂流
为剽窃。通者黄省曾专学六朝散乱之言，浅夫转相
效习，不复放语。文妖作祟，正气殆销，非特古文沿及
举业，更赡以短，更显以晦。夫文以明理为主，君子特
立独行，通塞不变。而文逐时好，弗主’”于理，则其所守
可知，而世道从可卜矣。又尝谓“言为心声，字为心画。”
今世号能书者，徒以侧锋取妍，而不知隐锋折波之
法，其弊犹文而已。识者以为定谕。